
เลขานุการได้ตรวจสอบลายมือชื่อสมาชิกสภาที่ได้ลงชื่อตรงกับผู้เข้าประชุมและมีจำนวนผู้เข้าประชุมครบองค์ประชุม เชิญท่านประธานดำเนินการประชุมตามระเบียบวาระต่างๆดังนี้
ระเบียบวาระที่ 1		เรื่องที่ประธานแจ้งให้ที่ประชุมทราบ
ประธานสภา	1.1ขอเชิญร่วมประชุมเชิงปฏิบัติระดับเทศบาล  ครั้งที่ 1 (เวทีที่ 1 ) ตามหนังสือที่ พท 0022/ว220 ลงวันที่ 10 กุมภาพันธ์ 2560 เวลา 1400 – 17.30 น. ณ ห้องประชุมเทศบาลตำบลควนขนุน อำเภอควนขนุน จังหวัดพัทลุง มีใบตอบรับเข้าร่วมการประชุม ด้านหลัง โดยมี 5 เวที 
	เวทีที่ 1 24 กุมภาพันธ์  2560 14.00 – 17.30 น. ห้องประชุมเทศบาลตำบลควนขนุน
	เวทีที่ 2 1 มีนาคม 2560 08.00 -11.30 น. ห้องประชุมเทศบาลเมืองพัทลุง
	เวทีที่ 3 1 มีนาคม 2560 14.00 – 17.30 น. ห้องประชุมเทศบาลตำบลแม่ขรี
	เวทีที่ 4 2 มีนาคม 2560 08.00 – 11.30 น. ห้องประชุมเทศบาลป่าบอน
	เวทีที่ 5 2 มีนาคม 2560 14.00 – 17.30 น. ห้องประชุมเทศบาลเขาชัยสน
	สมาชิกท่านไหนสนใจเวทีไหนสามารถเลือกได้ครับ
	1.2 แจ้งเรื่องข้อมูลในการซ่อมแซมถนนหลังน้ำท่วม มี 16 สาย ดังนี้ สายเกาะทิศจันทร์ – ดอนนูด โคกยาง – ไสท้อน ฯลฯ งบประมาณ 655,639 บาท
	1.3มีสมาชิกขอลาหนึ่งคน คือ นายปรีชา  ชาญเมธี
ระเบียบวาระที่ 2 	รับรองรายงานการประชุมครั้งที่ผ่านมา
ประธานสภา	มีการรับรองรายงานการประชุม 3 ครั้ง ดังนี้
			-สมัยสามัญสมัยที่ 4 ครั้งที่ 1/2559 เมื่อวันที่ 22พฤศจิกายน 2559 
			-ครั้งที่ 2/2559 เมื่อวันที่ 25 พฤศจิกายน 2559 
-สมัยวิสามัญสมัยที่ 3 ครั้งที่ 1 เมื่อวันที่ 30 ธันวาคม 2559 การรับรองให้รับรองทีละครั้งครับ เชิญสมาชิกเสนอครับ เชิญคุณประสิทธิครับ
ประสิทธิ์ จันทร	เรียนท่านประธานสภาฯ ในการประชุมสมัยสามัญสมัยที่ 4 ครั้งที่ 4 ครั้งที่ 1/2559 เมื่อวันที่ 25 พฤศจิกายน  2559 หน้าที่ 2 ผมอยู่ เขตที่ 2 ครับ ไม่ใช่เขตที่ 1 ครับ
ประธานสภา	ขอเรียนไปยังเลขานุการสภาฯ ในส่วนรายงานการประชุมยังไม่มีข้อความปิดการประชุม  มีสมาชิกฯท่านใดจะขอแก้ไขอีกหรือไม่ครับ เมื่อไม่มีผมขอมติครับ
มติที่ประชุม 	รับรองรายงานการประชุม
ประธานสภา	ครั้งที่ 2 สมัยสามัญสมัยที่ 4 เมื่อวันที่ 25 พฤศจิกายน 2559 เชิญท่านสมาชิกท่านใดจะขอแก้ไขบ้างครับ มีหรือเปล่าครับ เมื่อไม่มีผมขอมติครับ 
มติที่ประชุม	รับรองรายงานการประชุม
ประธานสภา	สมัยวิสามัญสมัยที่ 3 ครั้งที่ 1/2559 เมื่อวันที่ 30 ธันวาคม 2559 เชิญสมาชิกสภาฯเสนอแก้ไขครับ เมื่อไม่มีผมขอมติครับ
มติที่ประชุม	รับรองรายงานการประชุม
ระเบียบวาระที่ 3 	เรื่องที่เสนอใหม่
ประธานสภา	เรื่องการกำหนดจำนวนสมัยประชุมสมัยสามัญประจำปี และสมัยสามัญสมัยแรกของปีถัดไป เชิญท่านสมาชิกเสนอครับ สมัยประชุมสมัยสามัญประจำปี พ.ศ.2560 เชิญเสนอสมัยที่ 2 เชิญคุณศุภชัย ชูเนียม ครับ
นายศุภชัย ชูเนียม	เรียนประธานสภาฯ ผมขอเสนอสมัยที่ 2ปี พ.ศ.2560 วันที่ 1 – 30 มิถุนายน 2560 
ประธานสภา	ขอผู้รับรองครับ
ผู้รับรอง	นายโยธิน  ถึงมาก และนายสุโท  ปิยะปานันท์
ประธานสภา	มีใครเสนอวันอื่นๆ หรือเปล่าครับ เมื่อไม่มี ผมขอมติครับ
มติที่ประชุม	เห็นชอบตามที่เสนอ
ประธานสภา	สมัยที่ 3 ประจำปีพ.ศ.2560 เชิญสมาชิกสภาฯ เสนอครับ เชิญคุณประสิทธิ์ ครับ
ประสิทธิ์ จันทร 	เรียนประธานสภาฯ ผมขอเสนอ ในวันที่ 15 สิงหาคม  – 13 กันยายน 2560
ประธานสภา	ขอผู้รับรองครับ
ผู้รับรอง	นายสมเกียรติ  เกื้อชู และนายกมล ฉิมรักษ์
ประธานสภา	มีสมาชิกท่านอื่นจะเสนอวันไหนอีกหรือเปล่าครับ เมื่อไม่มีผมขอมติครับ
มติที่ประชุม	เห็นชอบตามที่เสนอ
ประธานสภา	สมัยที่ 4 ประจำปี พ.ศ.2560 เชิญสมาชิกสภาเสนอครับ เชิญคุณสมเกียรติ เกื้อชู ครับ
[bookmark: _GoBack]สมเกียรติ เกื้อชู	เรียนประธานสภา ผมขอเสนอวันที่ 1 -30 พฤศจิกายน 2560 ครับ
ประธานสภา	ขอผู้รับรองครับ
ผู้รับรอง	นายสมพงศ์  ศรีเงิน และนายถาวร  ห้วนแจ่ม
ประธานสภา	มีสมาชิกท่านใดจะเสนอวันไหนแกบ้างครับ เมื่อไม่มีผมขอมติที่ประชุม
มติที่ประชุม	เห็นชอบตามที่เสนอ
ประธานสภา	สมัยแรกของปีถัดไป พ.ศ.2561 เชิญสมาชิกเสนอครับ เชิญคุณศุภชัย ชูเนียม ครับ
ศุภชัย  ชูเนียม	เรียนประธานสภาฯ ผมขอเสนอ 1 กุมภาพันธ์ – 2 มีนาคม 2561 
ประธานสภา	ขอผู้รับรอง
ผู้รับรอง	นายกมล  ฉิมรักษ์ และนายนายสุโท ปิยะปานันท์
ประธานสภา	มีสมาชิกท่านใดจะเสนออีกหรือเปล่าครับ เมื่อไม่มีผมขอมติครับ
มติที่ประชุม	เห็นชอบตามที่เสนอ 
ประธานสภา	ที่ประชุมมีมติดังนี้
		สมัยที่ 2/2560 วันที่ 1 – 30 มิถุนายน 2560
		สมัยที่ 3/2560 วันที่ 15 สิงหาคม – 13 กันยายน 2560
		สมัยที่ 4/2560 วันที่ 1 – 30 พฤศจิกายน 2560
		สมัยแรกของปีถัดไป วันที่ 1 กุมภาพันธ์ – 2 มีนาคม 2560
	
ระเบียบวาระที่ 4 	เรื่องอื่นฯ
ประธานสภา	เชิญสมาชิกสภามีอะไรที่จะอภิปรายหรือนำเสนอเรื่องปรึกษาหารือบ้างครับ เชิญคุณประสิทธิ์  จันทร ครับ
ประสิทธิ์  จันทร	เรียนประธานสภา ตอนนี้สมาชิกสภารักษาการมาเดือนที่สามแล้ว เราสมาชิกสภาฯต้องทำงานเหมือนเดิมวันนี้ผมมีความจำเป็นที่จะต้องทำหน้าที่ของผม ผมขอตรวจสอบการจัดซื้อจัดจ้างถุงยังชีพทั้งสอง ครั้ง ที่ผ่านมา ผมขอเอกสารใบเสร็จ เอกสารการจัดซื้อ กรรมการตรวจรับเพื่อที่จะได้อภิปรายต่อไปครับ
ประธานสภา	เชิญท่านสมาชิกท่านต่อไปครับ เชิญคุณสมเกียรติ เกื้อชู 
สมเกียรติ เกื้อชู	เรียนประธานสภา ผมขอพูดเรื่องน้ำท่วมเมื่อปลายปี เรื่องการจัดซื้อทราย แต่ทางเทศบาลจ่ายเงินช้าครับ ผมอยากให้ของอย่างนี้รวดเร็วหน่อยครับ
ประธานสภา	เชิญท่านสมาชิกท่านต่อไป เชิญคุณกมล  ฉิมรักษ์ ครับ
กมล  ฉิมรักษ์	เรียนประธานสภา ผมอยากเสนอปัญหาถนนสายควนขนุน -  ทุ่งลาน ตอนนี้ถนนแย่มากครับ ทางเทศบาลจะมีการแก้ไขอย่างบ้างครับ
ประธานสภา	เชิญสมาชิกท่านต่อไปครับ เชิญโยธิน  ถึงมากครับ
โยธิน  ถึงมาก 	เรียนประธานสภา ผมจะคุยเรื่อง การถมหลุมบ่อ ผมฟังแล้วหมู่ที่ 6 ควนกฤษณา ไม่มีครับ ตอนนี้ถนนเป็น.. ผมคิดว่าให้ขุดเป็นคูน้ำน้ำจะไหลออกทางด้านข้าง และการดำเนินการทำถนนวันไหน แจ้งให้พื้นที่ทราบด้วยหรือแจ้งผู้ใหญ่ผู้ช่วยทราบ หรือสมาชิกสภาในพื้นที่ด้วยครับ
ประธานสภา	เรื่องของคุณโยธิน  ที่เสนอเรื่องถนนขอฝากไปยังผู้บริหารด้วยครับ เรื่องของคุณประสิทธิ์ จันทร ผมขอวินิฉัย ว่าต้องเสนอไปตามระเบียบคือต้องเสนอเป็นกระทู้เพื่อผมจะได้เสนอผู้บริหารได้เตรียมเอกสารในการชี้แจง ยื่นในสมัยประชุมยังทันครับ เรื่องของคุณกมล  ฉิมรักษ์ ผมจะเสนอไปยังผู้บริหารครับ
ปลัดเทศบาล	เรียนประธานสภา	ผมขอเสนอประเด็นของถนนสายควนขนุน – ทุ่งลานครับ
ประธานสภา	เชิญปลัดชี้แจงครับ
ปลัดเทศบาล	เรียนประธานสภาถนนสานดังกล่าวอยู่ในความรับผิดชอบของอบจ.พัทลุง ครับ ส่วนการซ่อมแซมหลุมบ่อเล็กๆเพื่อบรรเทาความเดือดร้อน สามารถทำได้ครับ แต่ถ้าเป็นการซ่อมแซมพื้นที่ใหญ่ๆมากต้องประสานไปยังอบจ.พัทลุงครับ เนื่องจากการท้วงติงจากสตง. เรื่องการซ่อมแซมในกรณีที่จะทำการซ่อมแซมใหญ่ ถ้าซ่อมแซมเล็กๆบรรเทาความเดือดร้อนสามารถทำได้ครับ
ประธานสภา	มีสมาชิกท่านใดจะเสนอทีจะนำปรึกษา อีกหรือเปล่าครับ เชิญคุณสมเกียรติ  เกื้อชู  ครับ
สมเกียรติ  เกื้อชู	เรียนประธานสภา ผมขอคุยเรื่องถนนสายสายเกาะทิศจันทร์ – ดอนนูด ท่านประธานไปดูครับลำบากจริงๆอยู่ในเขตของท่านด้วยครับ
ประธานสภา	ผมจะขอรับฝากในฐานะสมาชิกครับ ส่วนเรื่องการแก้ไขผมจะเรียนไปยังผู้บริหารครับ
ประธานสภา	มีใครจะเสนอเรื่องอะไรอีกหรือเปล่าครับ เชิญคุณประสิทธิ์  จันทร ครับ
ประสิทธิ์  จันทร	เรียนประธานสภา เรื่องที่ผมเสนอเพื่อขออภิปรายผมก็ขออภิปรายในสมัยต่อไปครับ ในวันที่ 1มิถุนายน 2560 ขอให้เตรียมเอกสารหลักฐานไว้แล้วกันครับ
ประธานสภา	ท่านนายกฯจะมีชี้แจงหรือเปล่าครับ เชิญท่านายกครับ
นายกเทศมนตรี	เรียนประธานสภา ผมดูแล้ววาระอื่นๆมีมากมายครับ ในที่ประชุม แห่งนี้  ขอให้ท่านประธานกำกับหน่อยครับ ส่วนเรื่องถนนผมไม่ได้นิ่งนอนใจ ผมให้ช่างไปสำรวจแล้วและได้ประสานไปยังหน่วยงานที่รับผิดชอบแล้วครับ และเมื่อวานผมให้ช่างไปสำรวจเพื่อของงบอุดหนุนทำถนนประมาณ 2 กิโลกว่าครับ
ประธานสภา	เรื่องที่ท่านนายกได้ท้วงติงท่านประธานในเรื่องอื่นๆที่สมาชิกอภิปรายผมเปิดโอกาสให้สมาชิกมาก แต่ต้องอยู่ในกรอบ แต่ในการประชุมในครั้งต่อไป ผมก็จะเปิดโอกาสให้สมาชิกมากๆให้สมาชิกพูดในสภาจนกว่าสมาชิกบอกว่าพอแล้ว ในเรื่องของการบริหารจัดการ  ผู้บริหารต้องทำหน้าที่อยู่แล้วครับ แต่ในเรื่องของการตรวจสอบต่างๆผู้บริหารไม่ต้องกลัวครับ ผมขอฝากทุกท่านที่เข้าร่วมประชุมเรื่องเกี่ยวกับการพูด การพูดเป็นนายเราเมื่อเราพูดออกไป คำพูดที่ไม่จริงก็ไม่ควรพูด คำพูดที่แท้จริงบางทีก็ไม่ควรพูด สำหรับวันนี้ผมขอปิดการประชุมครับ
ปิดประชุมเวลา 10.30 น.

ลงชื่อ				  เลขานุการสภาฯ		ลงชื่อ			    ประธานสภาฯ
      (นายกฤษกร  บุษบงก์)			                 (นายสุชาติ  เทพโนรา) 

	(ลงชื่อ)				ประธานกรรมการตรวจรายงานการประชุม
		(นายสมพงศ์   ศรีเงิน)
	(ลงชื่อ)				กรรมการตรวจรายงานการประชุม
		  (นายสุโท  ปิยะปานันท์)
	(ลงชื่อ)				กรรมการตรวจรายงานการประชุม
		  (นายถาวร  ห้วนแจ่ม)




	

